Príloha č. 2 – súťažných podkladov

**Rámcová dohoda**

**na zabezpečenie leteckej dopravy na pracovné cesty a služobné cesty**

uzavretá podľa § 56 zákona č. 343/2015 Z. z. o verejnom obstarávaní v znení neskorších predpisov (ďalej iba „zákon o verejnom obstarávaní“) a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej iba „zákon č. 513/1991 Zb.“)

----------------------------------------------------------------------------------------------------------------------------------------------------

Číslo zmluvy objednávateľa:

Zmluvné strany:

***Objednávateľ***

***Názov:***

Sídlo:

Zastúpený:

IČO:

IČ pre DPH:

Bankové spojenie:

Číslo účtu:

(ďalej ako „objednávateľ“)

**Poznámka:**

Údaje za objednávateľa sa vyplnia až pred podpisom rámcových dohôd, keďže výsledkom príležitostného spoločného verejného obstarávania bude uzatvorenie rámcovej dohody osobitne medzi každým verejným obstarávateľom podľa bodu 1 súťažných podkladov (teda osobitne medzi Ministerstvom financií SR a Finančným riaditeľstvom SR) na strane jednej a max. šiestimi úspešnými uchádzačmi, na strane druhej (výsledkom teda má byť uzatvorenie dvoch rámcových dohôd).

a

***Poskytovateľ č.1***

Sídlo:

Zastúpený:

Osoba oprávnená konať:

IČO :

DIČ:

IČ DPH:

Bankové spojenie :

Číslo účtu :

Registrácia :

(ďalej ako „poskytovateľ č. 1“)

***Poskytovateľ č. x...***

(ďalej „Poskytovateľ č.1“, „Poskytovateľ č.2“... samostatne ako „poskytovateľ“ spoločne ako „ poskytovatelia“)

(ďalej „objednávateľ“ a „poskytovateľ č.1“, „poskytovateľ č, x ...“, spolu ako „účastníci dohody“)

# **Úvodné ustanovenie**

* 1. Ministerstvo financií Slovenskej republiky a Finančné riaditeľstvo Slovenskej republiky ako verejní obstarávatelia podľa § 7 ods.1 písm. a) zákona o verejnom obstarávaní zrealizovali podľa §16 zákona o verejnom obstarávaní príležitostné spoločné obstarávanie zverejnené vo Vestníku verejného obstarávania č. xxxxxxxxx pod evidenčným číslom xxxxxxxxxxxx dňa xxxxxx na nadlimitnú zákazku postupom verejnej súťaže, na predmet zákazky „Zabezpečenie leteckej dopravy na pracovné/služobné cesty a súvisiacich služieb“, ktorého výsledkom je táto Rámcová dohoda na zabezpečenie leteckej dopravy na pracovné a služobné cesty ( ďalej iba „rámcová dohoda“). Dohoda o príležitostnom spoločnom obstarávaní je zverejnená v Centrálnom registri zmlúv pod č......
  2. Objednávateľ vyhlasuje, že je spôsobilý túto rámcovú dohodu uzavrieť a riadne plniť svoje záväzky z nej vyplývajúce.
  3. Objednávateľ si súčasne vyhradzuje právo uplatniť opciu u Poskytovateľa, t.j. predĺžiť platnosť a účinnosť rámcovej dohody podľa bodu 10.1. o ďalších 24 mesiacov, za rovnakých zmluvných podmienok, ako sú upravené v tejto rámcovej dohode. Pokiaľ sa Objednávateľ rozhodne využiť právo opcie, je povinný tak urobiť písomným oznámením o uplatnení práva opcie, doručeným Poskytovateľovi najneskôr 60 dní pred uplynutím platnosti a účinnosti rámcovej dohody. Doručením oznámenia o uplatnení opcie Poskytovateľovi sa rámcová dohoda predlžuje o ďalších 24 mesiacov.
  4. Poskytovatelia vyhlasujú, že sú spôsobilí túto rámcovú dohodu uzavrieť a riadne plniť svoje záväzky z nej vyplývajúce.
  5. Poradie poskytovateľov uvedené v záhlaví tejto rámcovej dohody je určené na základe výsledkov verejnej súťaže a bolo určené na základe vyhodnotenia ponúk, ktoré neboli vylúčené, podľa kritérií určených v oznámení o vyhlásení verejného obstarávania a na základe pravidiel ich uplatnenia určených v súťažných podkladoch.

# Účel a predmet rámcovej dohody

* 1. Účelom tejto rámcovej dohody je upraviť podmienky efektívneho, hospodárneho a účinného poskytovania služieb leteckej dopravy osôb a súvisiacich služieb pri zahraničných a tuzemských pracovných/služobných cestách pre objednávateľa, v súlade s príslušnou platnou legislatívou, touto rámcovou dohodou a v rozsahu v nej uvedenom.
  2. Predmetom tejto rámcovej dohody je  záväzok poskytovateľov zabezpečovať pre objednávateľa služby leteckej dopravy osôb a súvisiacich služieb pre zamestnancov objednávateľa a ním určených osôb pri zahraničných a tuzemských pracovných/služobných cestách do celého sveta, zabezpečenie a doručenie jednosmerných a/alebo spiatočných leteniek v kategóriách ekonomická alebo business trieda (vrátane ich pod kategórií) na základe jednotlivých požiadaviek objednávateľa pre jeho zamestnancov, ako aj pre iné ním určené osoby.
  3. Predmetom tejto rámcovej dohody je záväzok poskytovateľov v rámci poskytovania služieb leteckej dopravy:

1. vybrať optimálne letecké spojenie podľa uplatnenia kritéria v zmysle § 44 ods. 3 písm. a) zákona o verejnom obstarávaní, a to najlepšieho pomeru ceny a kvality,
2. zabezpečiť:

* dostupnú/dostupné letenku/letenky do destinácií na základe požiadavky objednávateľa doručenej elektronicky prostredníctvom na to vyhradenej e-mailovej adresy a/alebo prostredníctvom informačného systému na elektronické verejné obstarávanie a doručiť letenky na miesto a v čase podľa požiadavky objednávateľa,
* bezplatné storno letenky zo strany objednávateľa nahlásené poskytovateľovi viac ako 24 hodín pred odletom (čím nie je dotknuté právo leteckej spoločnosti na storno v súlade s prepravnými podmienkami leteckej spoločnosti),
* vysporiadanie prípadného storna letenky nahláseného objednávateľom najneskôr 24 hodín pred odletom bez poplatku a akejkoľvek náhrady pre poskytovateľa,

1. poskytnúť informácie o:
   * presnom časovom a geografickom pláne cesty (dátum a miesto požadovaného odletu a príletu s uvedením prípadných prestupov, dĺžka letu),
   * dodatočných údajoch a dokumentoch požadovaných zo strany leteckej spoločnosti v nadväznosti na predmetnú požiadavku,
   * štruktúre ceny letenky/leteniek (vrátane letiskových poplatkov a ostatných povinných poplatkov), možnostiach zmeny alebo úpravy letenky/leteniek,
2. poskytnúť bezplatné, nepretržité[[1]](#footnote-1) asistenčné služby[[2]](#footnote-2) a pomoc pri riešení vzniknutých mimoriadnych situácií v

súvislosti s objednávanou/objednanou prepravou, a pri riešení reklamácií,

1. poskytnúť ďalšie služby súvisiace so zabezpečením leteckej prepravy, o ktoré objednávateľ požiada.
   1. Objednávateľ v súlade s touto rámcovou dohodou a v súlade so súťažnými podkladmi sa zaväzuje zaplatiť za riadne a včas poskytnuté plnenie/plnenia dohodnutú cenu, ktorá bude výsledkom opätovného otvorenia súťaže podľa § 83 ods. 5 písm. b) zákona o verejnom obstarávaní.

# Práva a povinností poskytovateľov, objednávateľa a plnenie rámcovej dohody

* 1. Každý poskytovateľ sa touto rámcovou dohodou zaväzuje zúčastňovať postupu podľa článku IV. tejto rámcovej dohody v súlade s § 83 ods. 5 písm. b) zákona o verejnom obstarávaní a reagovať na konkrétnu požiadavku objednávateľa.
  2. Každý poskytovateľ sa zaväzuje pre zamestnancov objednávateľa ako aj pre ním určené osoby zabezpečiť a doručiť jednosmerné a/alebo spiatočné letenky v kategóriách ekonomická trieda a/alebo business trieda (alebo iný ekvivalent leteckých spoločností) na základe požiadaviek objednávateľa a za podmienok stanovených touto rámcovou dohodou.
  3. Pri zadávaní konkrétnej požiadavky sú objednávateľ aj poskytovateľ povinní zohľadňovať časové hľadisko potreby zabezpečenia predmetu plnenia a v súlade s týmto časovým hľadiskom postupovať podľa postupu uvedeného v článku IV. tejto rámcovej dohody.
  4. Pracovnou hodinou sa pre účely opätovného otvárania súťaže podľa tejto rámcovej dohody rozumie hodina v pracovných dňoch počas pracovnej doby, t.j. medzi 8:00 - 15:00 hod. Jeden pracovný deň pre účely tejto rámcovej dohody pozostáva zo 7 pracovných hodín. Tým nie je dotknuté právo objednávateľa kontaktovať poskytovateľa po pracovnej dobe, t.j. 24 hodín denne, 7 dní v týždni.

* 1. V čase od odoslania požiadavky objednávateľa všetkým poskytovateľom do času na uplynutie lehoty na predkladanie ponúk je objednávateľ povinný zachovať dôvernosť a mlčanlivosť o obsahu predložených ponúk.
  2. Komunikácia medzi objednávateľom a poskytovateľmi bude prebiehať výlučne v slovenskom jazyku elektronicky prostredníctvom na to určených e-mailových adries resp. prostredníctvom na to určených osobitných telefonických kontaktov uvedených v tejto rámcovej dohode a/alebo prostredníctvom informačného systému na elektronické verejné obstarávanie. V odôvodnených prípadoch, na požiadanie objednávateľa poskytovatelia predložia objednávateľovi potrebnú dokumentáciu aj v anglickom jazyku.
  3. Objednávateľ zriadil osobitnú e-mailovú adresu, ktorá je uvedená v prílohe č. 1 tejto rámcovej dohody na účely komunikácie vo veci zabezpečenia predmetu plnenia a je povinný ju monitorovať denne v pracovných dňoch od 8:00 do 15:00 hod.
  4. Každý poskytovateľ určil e-mailovú adresu, ktorá je uvedená v Prílohe č. 2 tejto rámcovej dohody pre účely prijímania požiadaviek zo strany objednávateľa, odosielania ponúk a komunikácie vo veci zabezpečenia predmetu plnenia a je povinný ich nepretržite monitorovať. Za účelom riešenia požiadaviek, vykonávania bezplatných nepretržitých asistenčných služieb a inej komunikácie súvisiacej s predmetom tejto rámcovej dohody poskytovatelia určili aj ďalšie kontaktné údaje uvedené v Prílohe č. 2 tejto rámcovej dohody. Účastníci rámcovej dohody sú oprávnení zmeniť svoje oprávnené - kontaktné osoby jednostranne, sú však povinní bezodkladne v písomnej forme oznámiť takúto zmenu druhému účastníkovi rámcovej dohody.

# Postup pre pracovné/služobné cesty – opätovné otváranie súťaže

* 1. Pri pracovnej/služobnej ceste je objednávateľ povinný opätovne otvoriť súťaž prostredníctvom zadania konkrétnej požiadavky na zabezpečenie predmetu plnenia, kedy je objednávateľ povinný osloviť všetkých poskytovateľov, ktorí sú účastníkmi tejto rámcovej dohody v súlade s § 83 ods. 5 písm. b) zákona o verejnom obstarávaní.
  2. Opätovné otvorenie súťaže objednávateľom bude prebiehať počas pracovných dní elektronicky, spravidla v čase od 8:00 do 15:00 hod. V prípade opätovného otvorenia súťaže počas víkendov a/alebo dní pracovného pokoja, bude objednávateľ primeraným spôsobom vopred informovať všetkých poskytovateľov (napr. telefonicky) a následne im zašle elektronicky požiadavku na predkladanie ponúk s primerane dlhou lehotou na predkladanie ponúk.
  3. Objednávateľ je povinný zadať svoje konkrétne požiadavky na zabezpečenie predmetu plnenia pre osoby ním určené prostredníctvom „požiadavky", ktorej náležitosti sú uvedené v bode 5.3. tejto rámcovej dohody.
  4. Poskytovatelia sú povinní do lehoty určenej objednávateľom v predmetnej požiadavke, pričom lehota nemôže byť kratšia ako jedna (1) hodina od doručenia požiadavky, zaslať ponuku elektronicky. Poskytovatelia sú povinní predložiť ponuku vo forme záväznej rezervácie s garanciou ceny pri požadovanej leteckej doprave v trvaní minimálne 4 hodiny od zaslania ponuky. Záväznosť rezervácie znamená povinnosť poskytovateľov dodržať cenu a podmienky leteckej dopravy predložené v rámci ponuky a to do uplynutia času záväznej rezervácie. V prípade, ak pri príslušnej leteckej doprave nie je možné predložiť záväznú rezerváciu s garanciou ceny (nie je možná rezervácia na základe podmienok leteckej spoločnosti – napr. nízko nákladoví dopravcovia), sú poskytovatelia povinní na túto skutočnosť upozorniť už pri predložení ponuky.
  5. Objednávateľ je povinný vyhodnotiť prijaté ponuky najneskôr do 3 hodín od uplynutia lehoty na predkladanie ponúk na základe kritéria „najlepší pomer ceny a kvality". V prípade predloženia neprimeraných ponúk z pohľadu kritéria „najlepší pomer ceny a kvality" bude objednávateľ oprávnený zrušiť požiadavku.
  6. Kritérium „najlepší pomer ceny a kvality" sa skladá z kritéria „cena", ktoré má váhovosť 80 bodov a z kritéria „čas prepravy z miesta odletu do miesta príletu cieľovej destinácie", ktoré má váhovosť 20 bodov.

1. Kritérium „cena": Objednávateľ je povinný zobrať do úvahy celkovú cenu v eur bez DPH za požadovaný predmet plnenia (cena), ktorú poskytovateľ predloží vo svojej ponuke elektronicky na e-mailovú adresu objednávateľa na to určenú. Objednávateľ pridelí maximálny počet bodov (80) ponuke poskytovateľa s najnižšou navrhovanou cenou a pri ostatných ponukách počet bodov určí úmerou, t.j. počet bodov vyjadrí ako podiel najnižšej ceny a navrhovanej ceny príslušnej vyhodnocovanej ponuky, ktorú prenásobí maximálnym počtom bodov (80) pre uvedené kritérium. Výsledok sa matematicky zaokrúhľuje na 2 desatinné miesta.
2. Kritérium „čas prepravy z miesta odletu do miesta príletu cieľovej destinácie": Objednávateľ je povinný zobrať do úvahy čas prepravy z miesta odletu do miesta príletu vyjadrený v minútach (hodnota), ktorý poskytovateľ predloží vo svojej ponuke elektronicky na e-mailovú adresu objednávateľa na to určenú. Objednávateľ pridelí maximálny počet bodov (20) ponuke poskytovateľa s najnižšou hodnotou a pri ostatných ponukách počet bodov určí úmerou, t.j. počet bodov vyjadrí ako podiel najnižšej hodnoty a navrhovanej hodnoty príslušnej vyhodnocovanej ponuky, ktorú prenásobí maximálnym počtom bodov (20) pre uvedené kritérium. Výsledok sa matematicky zaokrúhľuje na 2 desatinné miesta. V prípade požiadavky objednávateľa na prepravu na/z letiska sa čas prepravy na/z letiska nezarátava do kritéria „čas prepravy z miesta odletu do miesta príletu cieľovej destinácie“. Poskytovateľ je povinný zabezpečiť prepravu na/z letiska v dostatočnom časovom predstihu pred časom odletu/príletu, tak aby mohol byť riadne vykonaný.
   1. Následne, po vykonaní úkonov podľa predchádzajúceho bodu tohto článku, objednávateľ sčíta u každej ponuky získané body za obe kritériá. Objednávateľ ponuku s najvyšším počtom bodov označí za úspešnú, ponuku s druhým najvyšším počtom bodov označí za prvú neúspešnú, ponuku s tretím najvyšším počtom bodov označí za druhú neúspešnú, atď.
   2. V prípade rovnosti dosiahnutých bodov u viacerých ponúk rozhoduje o úspešnosti ponuky najvyšší počet dosiahnutých bodov v kritériu „cena“. V prípade rovnosti dosiahnutých bodov aj v kritériu „cena“ rozhoduje o úspešnosti ponuky poradie poskytovateľov uvedené v záhlaví rámcovej dohody.
   3. Po vyhodnotení predložených ponúk je objednávateľ povinný bezodkladne informovať poskytovateľov o dosiahnutom poradí. V prípade prijatia úspešnej ponuky, objednávateľ je oprávnený požiadať o vystavenie rezervácie s garanciou ponuky poskytovateľa, ktorý predložil najvýhodnejšiu ponuku podľa stanoveného kritéria. Poskytovateľ je povinný poskytnúť rezerváciu s garanciou minimálne v lehote 12 pracovných hodín. Poskytovateľ je povinný rezervovať letenku a dodržať svoju ponuku.
   4. Poskytovateľ je povinný doručiť objednávateľovi v elektronickej alebo papierovej forme letenku v lehote uvedenej v požiadavke.
   5. Možné zmeny týkajúce sa času konkrétneho odletu/príletu v maximálnom rozmedzí ± 12 hod. bude objednávateľ riešiť individuálne s poskytovateľom, ktorý predložil najvýhodnejšiu ponuku podľa stanoveného kritéria ponúknutú v rámci opätovného otvorenia súťaže, pričom poskytovateľ je povinný dodržať svoju ponuku. V prípade, že ponuka nebude dodržaná, alebo v prípade nedodržania maximálneho časového rozmedzia ± 12 hod., je objednávateľ oprávnený zrušiť požiadavku a opakovane zadať poskytovateľom novú požiadavku podľa postupu uvedeného v tomto článku, a to s prihliadnutím na čas odletu.
   6. Doručenie letenky objednávateľovi oprávňuje poskytovateľa vystaviť faktúru.
   7. Ak poskytovateľ nedoručí objednávateľovi vhodnú ponuku požadovanej letenky v stanovenom čase z dôvodu, že letecká preprava podľa požadovaných parametrov nie je dostupná, poskytovateľ je povinný zaslať objednávateľovi odpoveď s označením „preprava podľa požadovaných kritérií nie je dostupná" a navrhnúť najvhodnejšiu náhradnú leteckú prepravu, pričom je povinný dodržať lehoty na predkladanie ponúk uvedené v požiadavke.
   8. Objednávateľ je oprávnený opakovane zadať požiadavku s upravenými parametrami na základe informácií získaných od poskytovateľov. V prípade, ak žiadny poskytovateľ nedoručí verejnému obstarávateľovi ponuku k zadanej požiadavke, bude objednávateľ oprávnený opakovane zadať požiadavku s upravenými parametrami na základe informácií získaných od poskytovateľov.
   9. Ak ani po opakovanom zadaní požiadavky s upravenými parametrami, nebude predložený návrh leteckej prepravy, objednávateľ je oprávnený požiadať poskytovateľov o asistenčné služby a pomoc pri riešení vzniknutých mimoriadnych situácií v súvislosti s požadovanou prepravou, podľa poradia uvedeného v záhlaví tejto rámcovej dohody.

# Požiadavka

* 1. Požiadavku na predloženie cenovej ponuky vystavuje objednávateľ výlučne ním poverenou osobou (resp. jej oprávneným zástupcom) v slovenskom jazyku a zasiela elektronicky prostredníctvom na to určených e-mailových adries uvedených v tejto rámcovej dohode a/alebo prostredníctvom informačného systému na elektronické verejné obstarávanie. Objednávateľ je oprávnený požiadavku na predloženie cenovej ponuky oznámiť aj telefonicky na telefónne čísla poskytovateľov uvedených v tejto rámcovej dohode.
  2. Riadne vystavená a odoslaná ponuka poskytovateľa na letecké spojenie a prijatie ponuky objednávateľom sú pre poskytovateľa záväzné.
  3. Minimálne náležitosti požiadavky sú:

1. identifikačné údaje objednávateľa - názov, sídlo, telefón, e-mail,
2. meno poverenej osoby na strane objednávateľa,
3. meno a priezvisko cestujúceho,
4. najskorší možný čas a dátum odletu a najneskorší možný čas a dátum príletu,
5. trieda letenky – business/ekonomická,
6. lehota na predkladanie ponuky,
7. požiadavky na predloženie ponuky (definované kritéria),
8. ID požiadavky,
9. najneskorší čas doručenia letenky,
10. kontaktné údaje osoby poverenej na prevzatie letenky (meno, telefón, e-mail),
11. iné informácie a požiadavky súvisiace s  rozsahom predmetu plnenia tejto rámcovej dohody.

# Čas a miesto plnenia

* 1. Každý poskytovateľ, ktorého ponuka bola úspešná sa zaväzuje doručiť (v elektronickej alebo papierovej forme) letenku, a to v lehote uvedenej v požiadavke.
  2. Poskytovateľ sa zaväzuje doručiť letenku do miesta, resp. na e-mailovú adresu spôsobom uvedeným v požiadavke.
  3. Pokiaľ objednávateľ neurčí individuálne podľa svojich potrieb iné miesto plnenia, poskytovateľ sa zaväzuje doručiť letenku v elektronickej forme na určenú e-mailovú adresu objednávateľa uvedenú v Prílohe č. 1 tejto rámcovej dohody. Letenku v papierovej podobe je potrebné doručiť do sídla objednávateľa a odovzdať poverenej osobe v súlade s podmienkami upravenými v tejto rámcovej dohode.
  4. Zhodu medzi požiadavkou a dodanou letenkou potvrdí osoba poverená na prevzatie letenky uvedená v požiadavke, v prípade letenky v elektronickej podobe obratom elektronicky, v prípade letenky v papierovej podobe potvrdí prevzatie letenky svojím podpisom pri doručení.
  5. Poskytovateľ je povinný doručiť letenku spolu so všetkými dokladmi, ktoré sa k letenke obvykle vzťahujú a sú potrebné pre jej riadne použitie.

# Cena plnenia, platobné podmienky

* 1. Rámcová dohoda je plnená formou jednotlivých požiadaviek.
  2. Cena predmetu tejto rámcovej dohody je stanovená dohodou strán v nej uvedených v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č.87/1996Z.z., ktorou sa vykonáva zákon NR SR č. 18/1996 Z. z. o cenách v znení neskorších predpisov, pri zachovaní parametrov predložených pri opätovnom otvorení súťaže podľa článku IV.
  3. Celkový finančný limit rámcovej dohody predstavuje sumu .......EUR bez DPH (slovom ......eur bez DPH). V tomto finančnom limite nie je zahrnutá opcia podľa článku I bod 1.3. tejto rámcovej dohody. V prípade uplatnenia opcie bude celkový finančný limit rámcovej dohody v sume .............. EUR bez DPH (slovom ......... eur bez DPH).

Poskytovateľ berie na vedomie, že Objednávateľ nie je povinný vyčerpať počas trvania tejto rámcovej dohody celkový finančný limit uvedený v tomto bode.

Platiteľ dane je povinný uplatňovať príslušnú daň v súlade legislatívou platnou v čase a mieste poskytnutého plnenia.

* 1. Cena za leteckú prepravu a súvisiace služby, ktorá je výsledkom opakovaného otvorenia súťaže podľa článku IV. rámcovej dohody a na základe požiadavky objednávateľa, je považovaná za maximálnu cenu vyjadrenú v EUR bez DPH (platiteľ dane je povinný uplatňovať príslušnú daň v súlade legislatívou platnou v čase a mieste poskytnutého plnenia) a poskytovateľ je svojou ponukou viazaný do uplynutia lehoty garancie a do doby riadneho plnenia požiadavky.
  2. Cena za leteckú prepravu ponúknutá poskytovateľom za požadovaný predmet plnenia v rámci postupov uvedených v článku IV. tejto rámcovej dohody (ďalej len „cena ponúknutá poskytovateľom") je poskytovateľom stanovená na základe vlastných výpočtov, činností, výdavkov a príjmov podľa platných právnych predpisov. Poskytovateľ je povinný pred predložením svojej ponuky vziať do úvahy všetko, čo je nevyhnutné na úplné a riadne plnenie predmetu rámcovej dohody.
  3. Cena ponúknutá poskytovateľom predstavuje konečnú cenu za konkrétnu letenku, a zahŕňa v sebe všetky náklady a výdavky, ktoré s ňou bezprostredne súvisia, napr. cena letenky, cena za službu zabezpečenia letenky, náklady na letiskové poplatky, náklady na palivové poplatky, náklady na vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check in, prípadne iné poplatky, ktoré sa nevyhnutne viažu na príslušnú prepravu. V prípade požiadavky poskytovateľa na prepravu na/z letiska cena zahŕňa aj prepravu na/z letiska a všetky s tým súvisiace poplatky.
  4. Cena ponúknutá poskytovateľom musí zohľadňovať všetky relevantné reklamné, marketingové akcie, výhody vernostných programov a benefitov, ktoré ponúkajú letecké spoločnosti, pričom tieto výhody sú viazané na objednávateľa a nie na prepravovanú osobu. Objednávateľ bude, najneskôr súčasne s požiadavkou na predloženie cenovej ponuky, informovať poskytovateľa o vernostných programoch uzavretých s najviac využívanými leteckými spoločnosťami. Pri objednaní konkrétnej letenky u takejto leteckej spoločnosti poskytovateľ naúčtuje danú letenku na príslušné číslo karty vernostného programu. Objednávateľ bude môcť využiť týmto spôsobom kumulovaný zostatok bodov na uplatnenie dodatočných zliav, preplánovaní leteniek bez doplatku, apod. – poskytovateľ je povinný bezodkladne, po zadaní požiadavky objednávateľa na zaslanie cenovej ponuky , informovať objednávateľa o takýchto možnostiach.
  5. Cena ponúknutá poskytovateľom pri aktuálnej ponuke poskytovateľa sa môže meniť len/výhradne smerom nadol.
  6. Po prevzatí/doručení riadne poskytnutého predmetu plnenia, poskytovateľ vystaví faktúru, ktorú sa objednávateľ zaväzuje uhradiť v lehote splatnosti podľa bodu 7.12. tohto článku. Poskytovateľ je oprávnený vystaviť faktúru za letenku dodanú objednávateľovi najskôr nasledujúci pracovný deň po riadnom dodaní letenky. Ak bola súčasťou požiadavky aj preprava na/z letiska, poskytovateľ je oprávnený vystaviť faktúru až po plnení celej požiadavky, po uskutočnení prepravy na/z letiska. Zaslať faktúru objednávateľovi je poskytovateľ povinný najneskôr nasledujúci pracovný deň po jej vystavení.
  7. Poskytovateľ vyhotovuje a predkladá objednávateľovi faktúru s uvedením popisu poskytnutej služby (pri leteckej doprave dátum a čas letu, označenie letu, miesto odletu a miesto príletu, meno cestujúceho, prípadne ďalšie údaje). K faktúre pripojí požiadavku, pričom faktúra musí obsahovať všetky náležitosti daňového dokladu podľa zákona č 222/2004 Z. z. o dani z pridanej hodnoty v platnom znení a zákona č. 431/2002 Z. z. o účtovníctve v platnom znení, číslo rámcovej dohody, číslo požiadavky, bankové spojenie a číslo účtu poskytovateľa.
  8. V prípade, že faktúra nebude obsahovať stanovené náležitosti, alebo v nej nebudú uvedené správne údaje podľa tejto rámcovej dohody, je objednávateľ oprávnený faktúru vrátiť poskytovateľovi v lehote splatnosti. Poskytovateľ faktúru opraví alebo vystaví novú a obratom ju doručí objednávateľovi. Dňom doručenia opravenej alebo novej faktúry začne plynúť nová 30 dňová lehota splatnosti.
  9. Platby za riadne poskytnuté plnenia vykoná objednávateľ po zabezpečení požadovaných služieb na základe riadne vystavenej faktúry poskytovateľa do 30 dní odo dňa jej doručenia do podateľne objednávateľa.
  10. Platby za riadne poskytnuté plnenia budú realizované objednávateľom bezhotovostným stykom (napr. prevod z bankového účtu, platba platobnými, resp. kreditnými kartami), pričom objednávateľ neposkytuje poskytovateľovi žiadne preddavky a zálohy. Platobná povinnosť objednávateľa sa považuje za splnenú v deň, keď bude príslušná suma pripísaná na účet poskytovateľa. Bankové spojenie poskytovateľa uvedené na faktúre musí byť zhodné s bankovým spojením uvedeným v záhlaví tejto rámcovej dohody. Účastníci dohody sa dohodli, že prípadná zmena bankového spojenia je možná iba na základe písomného dodatku k tejto rámcovej dohode.

# Reklamačné podmienky

* 1. V prípade, že poskytovateľom bude dodaná vadná, resp. chybná letenka (napr. nesprávna, neúplná, letenka s inými špecifikáciami než určil objednávateľ v požiadavke), alebo ak bude letenka doručená objednávateľovi oneskorene, objednávateľ je oprávnený ju odmietnuť a poskytovateľ je povinný bezodkladne doručiť objednávateľovi upravenú (náhradnú) letenku v dodatočnej lehote tak, aby nebol ohrozený prílet/odlet v zmysle požiadavky; tým nie je dotknuté právo objednávateľa na náhradu škody a/alebo ujmy alebo na zmluvnú pokutu podľa tejto rámcovej dohody a platných právnych predpisov.

# Zodpovednosť za škodu a sankcie

* 1. Objednávateľ a poskytovateľ si vzájomne zodpovedajú za škodu, ktorú si navzájom spôsobia porušením svojich povinností. Zodpovednosť za škodu spôsobenú v súvislosti s touto rámcovou dohodou sa riadi príslušnými ustanoveniami Obchodného zákonníka.
  2. Účastníci dohody sú povinní predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší. Účastník dohody, ktorý poruší svoju povinnosť uvedenú v rámcovej dohode, je povinný nahradiť škodu tým spôsobenú druhému účastníkovi dohody, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa zákona č. 513/1991 Zb.; tým nie je dotknutá povinnosť účastníka dohody zaplatiť v celom rozsahu zmluvnú pokutu.
  3. V prípade, že poskytovateľ nedoručí objednanú letenku osobe poverenej objednávateľom ani v čase potrebnom na letiskové odbavenie (3 hodiny pred odletom) a spôsobí tým zmeškanie odletu cestujúceho, má objednávateľ právo na plnú náhradu ceny letenky, náhradu škody a/alebo ujmy, ktorá tým bola objednávateľovi spôsobená a zmluvnú pokutu vo výške 500,00 EUR, a to za každé jednotlivé porušenie. Ustanovenie bodu 9.4. a 9.6. tohto článku týmto nie je dotknuté.
  4. V prípade nedodržania akéhokoľvek ustanovenia tejto rámcovej dohody upravujúceho povinnosti poskytovateľa, má objednávateľ nárok na uplatnenie zmluvnej pokuty vo výške 200,00 EUR za každé jednotlivé porušenie, okrem prípadov porušenia podľa bodov 9.3., 9.5.,9.6 tohto článku.
  5. V prípade ak poskytovateľ nepredloží ponuku objednávateľovi v zmysle požiadavky v súlade s bodom 4.13. článku IV., alebo neposkytne informáciu o nedostupnosti ponuky a zároveň nezadá ponuku na náhradné letecké spojenie v celkovom súčte 3 krát za kalendárny rok, má objednávateľ nárok na uplatnenie zmluvnej pokuty vo výške 300,00 EUR.
  6. V prípade nedodržania termínu doručenia letenky v súlade s bodom 6.1. článku VI. tejto rámcovej dohody, je poskytovateľ povinný zaplatiť objednávateľovi  zmluvnú pokutu rovnajúcu sa 10 % z ceny oneskorene dodanej letenky za každú aj začatú hodinu oneskorenia pri elektronickom doručovaní letenky a 30 % z ceny oneskorene dodanej letenky za každý aj začatý deň oneskorenia pri doručovaní letenky v papierovej podobe, a to až do doby doručenia letenky, alebo do doby objednaného letu.
  7. V prípade omeškania poskytovateľa so splnením povinnosti v zmysle bodu 11.6 článku XI. rámcovej dohody má objednávateľ právo na zmluvnú pokutu vo výške 300,00 EUR (slovom tristo eur), a to za každý aj začatý deň omeškania, najviac však vo výške 3.000,00 EUR (tritisíc eur) za každý prípad omeškania.
  8. Ak poskytovateľ poruší povinnosť v zmysle bodu 11.5. článku XI. rámcovej dohody, a teda bude táto rámcová dohoda, resp. príslušná požiadavka plnená subdodávateľmi (resp. budú na jej plnení participovať subdodávatelia), ktorí si riadne nesplnili svoju zákonnú povinnosť zápisu do Registra (resp. jeho udržiavania), má objednávateľ právo na zmluvnú pokutu od poskytovateľa vo výške 5.000,00 EUR (slovom päťtisíc eur), a to za každého subdodávateľa a subdodávateľa v zmysle § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov“), ktorý sa riadne a včas nezapíše do Registra, resp. bude z Registra vymazaný.
  9. V prípade porušenia povinnosti partnera verejného sektora podľa bodu 11.8 článku XI. má objednávateľ právo na zmluvnú pokutu od každého člena skupiny poskytovateľov vo výške vo výške 5.000,00 EUR (slovom päťtisíc eur), a to opakovane za každého člena skupiny poskytovateľov.
  10. Ak bude objednávateľ v omeškaní so splnením svojho peňažného záväzku alebo jeho časti, je povinný v súlade s § 369 a) zákona č 513/1991 Zb. platiť z nezaplatenej sumy úroky z omeškania v sadzbe podľa § 369 ods. 2 zákona č. 513/1991 Zb.
  11. V súlade s ustanovením § 369b zákona č. 513/1991 Zb., má poskytovateľ nárok na náhradu škody spôsobenej omeškaním so splnením peňažného záväzku objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.
  12. Zaplatením zmluvných pokút a úrokov z omeškania nie sú dotknuté nároky objednávateľa a poskytovateľa na náhradu škody a/alebo ujmy, ktorá im vznikne.
  13. Zmluvná pokuta je splatná najneskôr do 30 dní od doručenia faktúry s vyčíslením zmluvnej pokuty od objednávateľa poskytovateľovi.
  14. Pri podstatnom porušení rámcovej dohody zo strany poskytovateľa, za ktoré sa na účely tejto rámcovej dohody považuje najmä nepredloženie ponuky poskytovateľom v počte 5 krát za kalendárny rok, kedy poskytovateľ nezašle zároveň informácie o nedostupnosti ponuky a ponuku na náhradné letecké spojenie objednávateľovi, je objednávateľ oprávnený okamžite odstúpiť od tejto rámcovej dohody voči poskytovateľovi, ktorého sa porušenie týka . Ustanovenia tohto článku, bodov 9.3., 9.4., 9.5., 9.6., 9.7. a 9.9. týmto nie sú dotknuté. Odstúpenie od rámcovej dohody nadobúda účinnosť dňom jeho doručenia, resp. dňom, ktorý bude uvedený v oznámení o odstúpení, ktorý nesmie predchádzať dňu nasledujúcemu po jeho doručení.
  15. Pri podstatnom porušení rámcovej dohody zo strany objednávateľa, za ktoré sa na účely tejto rámcovej dohody považuje najmä opakované (viac ako dvakrát) omeškanie s úhradou faktúry, o viac ako 30 dní po lehote splatnosti za riadne a včas zrealizované služby, je poskytovateľ oprávnený okamžite odstúpiť od tejto rámcovej dohody. Odstúpenie od rámcovej dohody nadobúda účinnosť dňom jeho doručenia, resp. dňom, ktorý bude uvedený v oznámení o odstúpení, ktorý nesmie predchádzať dňu nasledujúcemu po jeho doručení.
  16. Úplná alebo čiastočná zodpovednosť zmluvných strán je vylúčená v prípadoch zásahu vyššej moci podľa § 374 zákona č. 513/1991 Zb.
  17. Za vyššiu moc sa považujú neodvrátiteľné okolnosti, ktoré vznikli po uzatvorení tejto rámcovej dohody nezávisle na vôli povinného účastníka rámcovej dohody, bránia mu v splnení povinností a neboli v čase uzatvorenia tejto rámcovej dohody predvídateľné. Za vyššiu moc sa považujú najmä živelné pohromy, anomálie počasia, vojnové, teroristické udalosti a štrajky, epidemiologické opatrenia štátu, núdzový stav vyhlásený vládou SR a pod., majúce vplyv na termín, rozsah a kvalitu poskytovanej služby. Lehoty uvedené v tejto rámcovej dohode alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci. Za vyššiu moc sa nepovažujú najmä prekážky, ktoré vznikli v dôsledku hospodárskych pomerov povinného účastníka rámcovej dohody.
  18. Za vyššiu moc sa považuje výskyt takých klimatických podmienok vyskytujúcich sa v priebehu poskytovania služby, v dôsledku ktorých nebude možné poskytnúť niektoré služby v súlade s príslušnými technickými či bezpečnostnými normami, alebo právnymi predpismi.
  19. Zmluvná strana, dovolávajúca sa vyššej moci je povinná tak učiniť bez zbytočného odkladu, najneskôr do 10 pracovných dní od kedy sa o existencii vyššej moci dozvedela.

# Trvanie rámcovej dohody a jej ukončenie

* 1. Rámcová dohoda sa uzatvára na dobu určitú 24 mesiacov odo dňa účinnosti rámcovej dohody s  opciou  na predĺženie platnosti a účinnosti rámcovej dohody o 24 mesiacov, pokiaľ bod 10.2. tohto článku neustanovuje inak.
  2. Rámcová dohoda uzavretá na dobu určitú podľa bodu 10.1. tohto článku skončí pred uplynutím doby určitej, na ktorú bola uzavretá, alebo pred uplynutím doby predĺženia platnosti a účinnosti rámcovej dohody podľa článku I bod 1.3.,  v prípade, ak dôjde k vyčerpaniu finančného limitu podľa článku VII bod 7.3. tejto Rámcovej dohody.
  3. Rámcovú dohodu môže každý účastník dohody ukončiť pred uplynutím doby jej trvania podľa bodu 10.1. tohto článku:

1. písomnou dohodou účastníkov dohody, a to dňom v nej uvedeným,
2. odstúpením od rámcovej dohody,
3. výpoveďou.

Objednávateľ je oprávnený ukončiť rámcovú dohodu so všetkými poskytovateľmi, alebo len s niektorým z poskytovateľov.

* 1. Účastníci dohody môžu odstúpiť od rámcovej dohody pri jej podstatnom porušení z dôvodov upravených v príslušnom zákone a za podmienok stanovených v príslušnom zákone (napr. § 19 zákona o verejnom obstarávaní, § 15 ods. 1 zákona o registri partnerov, podstatné porušenie zmluvy v zmysle § 345 zákona č. 513/1991 Zb.), alebo z dôvodov uvedených v tejto rámcovej dohode.
  2. Pokiaľ v tejto rámcovej dohode nie je uvedené inak, za podstatné porušenie tejto rámcovej dohody zo strany poskytovateľa sa okrem prípadov v nej uvedených považuje:

1. ak sa v priebehu dvoch po sebe nasledujúcich mesiacoch poskytovateľ dopustí viac ako raz takého porušenia rámcovej dohody, s ktorým je spojené právo na zmluvnú pokutu,
2. opakované menej závažné porušenie rámcovej dohody poskytovateľom, pričom za opakované sa považuje ak nastalo viac ako dvakrát,
3. menej závažné porušenie rámcovej dohody poskytovateľom, ktoré poskytovateľ neodstráni v primeranej lehote uvedenej vo  výzve.
   1. Poskytovateľ berie na vedomie a súhlasí s tým, že objednávateľ je oprávnený bez akýchkoľvek sankcií odstúpiť od tejto rámcovej dohody v prípade, kedy ešte nedošlo k plneniu z tejto rámcovej dohody a výsledky administratívnej finančnej kontroly vykonanej Riadiacim orgánom/Zodpovedným orgánom neumožnia objednávateľovi financovanie výdavkov vzniknutých v súvislosti s obstaraním služieb na základe tejto rámcovej dohody.
   2. Na odstúpenie od tejto rámcovej dohody sa vyžaduje písomná forma. Odstúpením objednávateľa od tejto rámcovej dohody sa rámcová dohoda zrušuje ku dňu doručenia oznámenia o odstúpení poskytovateľovi, pričom účinky odstúpenia nastanú len voči konkrétnemu poskytovateľovi, ktorému bolo odstúpenie doručené, pokiaľ v odstúpení nie je uvedená iná lehota. Trvanie tejto rámcovej dohody medzi objednávateľom a ostatnými poskytovateľmi tým nie je dotknuté. Odstúpením poskytovateľa od tejto rámcovej dohody nastávajú účinky odstúpenia vo vzťahu k objednávateľovi bez toho, aby tým bolo dotknuté trvanie rámcovej dohody objednávateľa s ostatnými poskytovateľmi. Účinky odstúpenia sa spravujú príslušnými ustanoveniami zákona č. 513/1991 Zb. V prípade odstúpenia od tejto rámcovej dohody si účastníci rámcovej dohody ponechajú doposiaľ poskytnuté plnenia, vykonané v súlade s podmienkami uvedenými v tejto rámcovej dohode a jej prílohách a úhrady za ne. Ohľadom plnení, ktoré neboli riadne ukončené ku dňu zániku rámcovej dohody, je poskytovateľ povinný plnenie poskytnúť a objednávateľ je povinný zaplatiť zaň cenu v súlade s touto rámcovou dohodou.

* 1. Každý účastník rámcovej dohody je oprávnený aj bez udania dôvodu vypovedať túto rámcovú dohodu v trojmesačnej výpovednej lehote. Výpovedná lehota začína plynúť prvý deň mesiaca nasledujúcom po mesiaci, v ktorom bola výpoveď preukázateľne doručená druhému účastníkovi dohody.
  2. Podmienky tejto rámcovej dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

# Subdodávatelia a register partnerov

* 1. Poskytovateľ je oprávnený plniť túto rámcovú dohodu aj prostredníctvom tretích osôb (ďalej len „subdodávateľ“), pričom poskytovateľ bez obmedzenia zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre plnenie predmetu dohody, týkajúce sa osobného postavenia v rozsahu, v akom bolo ich splnenie vyžadované od poskytovateľov v súťažných podkladoch a nesmú u nich existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. Pre zamedzenie pochybností, ak nie je účastníkmi dohody dohodnuté inak, v prípade využitia subdodávateľa poskytovateľ zodpovedá rovnako, akoby rámcovú dohodu plnil sám a poskytovateľ je povinný odovzdať objednávateľovi plnenie sám, na svoju zodpovednosť, v dohodnutom čase a v dohodnutej kvalite. Objednávateľ je oprávnený od tejto rámcovej dohody odstúpiť, ak zistí, že poskytovateľ zabezpečuje plnenie predmetu tejto rámcovej dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej.
  2. Zoznam všetkých známych subdodávateľov v čase uzatvorenia tejto rámcovej dohody, vrátane údajov o osobe oprávnenej konať za subdodávateľa v rozsahu meno a priezvisko alebo obchodné meno, resp. názov, adresa pobytu alebo sídlo, IČO alebo, dátum narodenia ak nebolo pridelené IČO, podiel plnenia z rámcovej dohody v percentuálnom vyjadrení, je uvedený v Prílohe č. 3 tejto rámcovej dohody.
  3. Akákoľvek zmena a/alebo doplnenie subdodávateľa podlieha schváleniu objednávateľa, ktorý takýto súhlas bez závažného dôvodu neodoprie. O súhlas v zmysle predchádzajúcej vety je poskytovateľ povinný požiadať objednávateľa minimálne 4 dni pred plánovaným použitím nového subdodávateľa, najneskôr však v deň, ktorý predchádza dňu, v ktorom subdodávateľ začne plniť predmet rámcovej dohody, a to predložením písomnej žiadosti o zmenu alebo doplnenie subdodávateľa, ktorá bude obsahovať údaje o navrhovanom subdodávateľovi v rozsahu (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z rámcovej dohody v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  4. Pre zamedzenie pochybností, v prípade aktualizácie Prílohy č. 3, t. j. zmena údajov o subdodávateľoch, nie je potrebné vyhotoviť dodatok k tejto rámcovej dohode.
  5. Poskytovateľ je povinný zabezpečiť, aby jeho subdodávatelia a subdodávatelia, ktorí napĺňajú definičné znaky partnera verejného sektora podľa § 2 ods. 1 písm. a) bod 7 a § 2 ods. 2 zákona o registri partnerov, ktorým v súvislosti s touto rámcovou dohodou vznikla povinnosť zápisu do Registra partnerov verejného sektora (ďalej len „Register“) v zmysle zákona o registri partnerov, boli riadne, včas a po celú dobu trvania tejto rámcovej dohody zapísaný do Registra.
  6. Za účelom kontroly plnenia povinnosti poskytovateľa v zmysle predchádzajúceho bodu tohto článku rámcovej dohody je poskytovateľ povinný kedykoľvek na výzvu objednávateľa bezodkladne, najneskôr však do 3 (troch) pracovných dní, predložiť objednávateľovi zoznam všetkých jeho známych subdodávateľov, ktorí napĺňajú definičné znaky partnera verejného sektora podľa § 2 ods. 1 písm. a) bod 7 a § 2 ods. 2 zákona o registri partnerov a podieľajú sa ako subdodávatelia na dodaní plnení a/alebo služieb podľa tejto rámcovej dohody (ďalej len „Zoznam“) a všetky zmluvy so subdodávateľmi identifikovanými v Prílohe č. 3 rámcovej dohody, resp. následne doplnenými/zmenenými postupom podľa bodu 12.4 tohto článku rámcovej dohody, ktorých neuvedie v Zozname a nie sú riadne zapísaní v registri. Za úplnosť a pravdivosť poskytnutých údajov nesie plnú zodpovednosť poskytovateľ.
  7. V prípade, že nie je splnená povinnosť podľa § 11 ods. 2 zákona o registri partnerov alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá rámcová dohoda.
  8. Povinnosť mať zapísaných partnerov verejného sektora v Registri uvedená v tomto článku rámcovej dohody a v zákone o verejnom obstarávaní sa vzťahujú aj na každého člena skupiny dodávateľov, na subdodávateľov a ďalšie osoby podľa § 11 ods.1 zákona o verejnom obstarávaní, a to po celú dobu trvania tejto rámcovej dohody.

# Ochrana dôverných informácií a mlčanlivosť

* 1. Účastníci dohody sa zaväzujú zachovávať mlčanlivosť o dôverných informáciách, o ktorých sa dozvedeli od druhého účastníka dohody pri plnení tejto rámcovej dohody, resp. v rámci samotného plnenia predmetu tejto rámcovej dohody. Ak nie je ďalej v tejto rámcovej dohode ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:

1. ktorá sa týka účastníka dohody (informácie o jeho činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o účastníkovi dohody),
2. ktorá bola poskytnutá účastníkovi dohody alebo získaná účastníkom dohody pred nadobudnutím platnosti a účinnosti tejto rámcovej dohody, pokiaľ sa týka jej predmetu a/alebo obsahu,
3. ktorá je výslovne účastníkom dohody označená ako „dôverná“, alebo iným obdobným označením, a to od okamihu oznámenia tejto skutočnosti druhému účastníkovi dohody,
4. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
   1. Dôvernou informáciou nie je táto rámcová dohoda, informácie, ktoré sa bez porušenia tejto rámcovej dohody stali verejne známymi, informácie získané oprávnene inak, ako od druhého účastníka dohody a informácie, ktoré je objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov alebo iného právneho predpisu platného a účinného na území Slovenskej republiky.
   2. Poskytovateľ sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov zaviaže svojich zamestnancov a všetky ďalšie osoby na jeho strane, ktoré sa v rámci plnenia povinností podľa tejto rámcovej dohody oboznámia s osobnými údajmi, povinnosťou mlčanlivosti. Povinnosť mlčanlivosti trvá aj po skončení rámcovej dohody, až do doby zbavenia mlčanlivosti objednávateľom.
   3. V prípade ak pre riadne plnenie tejto rámcovej dohody je nevyhnutné, aby poskytovateľ v mene objednávateľa spracúval osobné údaje, ktoré objednávateľ spracúva ako prevádzkovateľ, zaväzuje sa poskytovateľ tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s objednávateľom, prípadne ak je to možné v súlade s danou legislatívou na základe poverenia objednávateľa, resp. iného obdobného právneho úkonu), v ktorom objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov.
   4. Účastníci dohody sa zaväzujú užívať dôverné informácie druhého účastníka dohody výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané účastníkmi dohody na základe tejto rámcovej dohody. V prípade, že objednávateľ poskytne poskytovateľovi dôvernú informáciu v listinnej podobe, poskytovateľ je povinný ju bezodkladne po pominutí účelu jej držania vrátiť objednávateľovi.
   5. Účastníci dohody sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto rámcovej dohode ustanovené inak, zaväzujú sa, že bez predchádzajúceho písomného súhlasu druhého účastníka dohody neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhého účastníka dohody tretej osobe.
   6. Účastníci dohody sa zaväzujú, že upovedomia druhého účastníka dohody o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
   7. Povinnosť zachovávať mlčanlivosť sa nevzťahuje na prípady, ak účastníkovi dohody na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhého účastníka dohody alebo jej časť. O vzniku takejto povinnosti sa budú účastníci dohody vzájomne informovať bez zbytočného odkladu. Rovnako nie je porušením povinnosti mlčanlivosti, ak poskytovateľ poskytne dôvernú informáciu svojmu subdodávateľovi; to však len za predpokladu, že subdodávateľ takúto dôvernú informáciu nevyhnutne potrebuje pre účely plnenia tejto rámcovej dohody a zároveň ak poskytovateľ zabezpečí, že subdodávateľ bude viazaný minimálne v rovnakom rozsahu k ochrane dôverných informácií ako sú viazaní účastníci dohody.

# Doručovanie

* 1. Pokiaľ v tejto rámcovej dohode nie je uvedené inak, akékoľvek oznámenia druhému účastníkovi dohody, pre ktorého táto rámcová dohoda vyžaduje písomnú formu, budú doručené na adresu druhého účastníka dohody uvedeného v záhlaví rámcovej dohody, alebo to týmto účastníkom dohody po uzavretí rámcovej dohody na tento účel písomne oznámia.
  2. Každá správa, súhlas, schválenie alebo rozhodnutie, ktoré sa požadujú na základe rámcovej dohody, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.
  3. Každá komunikácia týkajúca sa platnosti alebo účinnosti rámcovej dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
  4. Pokiaľ v tejto rámcovej dohode nie je uvedené inak, akákoľvek písomnosť doručovaná v súvislosti s rámcovou dohodou sa považuje za doručenú druhému účastníkovi v prípade doručovania prostredníctvom:

# elektronickej pošty (e–mail) dňom, kedy účastník dohody, ktorý prijal e-mail od odosielajúceho účastníka dohody, potvrdil jeho prijatie odoslaním potvrdzujúceho e-mailu odosielajúcemu účastníkovi dohody. Ak z tejto rámcovej dohody nevyplýva inak, prijímajúci účastník dohody je povinný doručiť odosielajúcemu účastníkovi dohody potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) si účastníci dohody obratom po nadobudnutí platnosti rámcovej dohody vzájomne oznámia e-mailové adresy kontaktných osôb za účelom doručovania elektronickou poštou. Ak nastane na strane účastníkov tejto rámcovej dohody zmena údajov uvedených v jej  Prílohe č. 1 a/alebo 2, účastníci rámcovej dohody si túto skutočnosť bezodkladne písomne oznámia pričom o takto vykonanej zmene nie je potrebné, v súlade s ustanovením uvedeným v bode 11.4. článku XI, vyhotoviť dodatok k tejto rámcovej dohode;

# pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušného účastníka dohody. V prípade doručovania inak ako poštou, je možné písomnosť doručovať aj na inom mieste ako na adrese príslušného účastníka dohody, ak sa na tomto mieste účastník dohody v čase doručenia zdržuje. Za deň doručenia písomnosti sa považuje aj deň, v ktorý účastník dohody, ktorý je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou účastníkovi dohody, alebo v ktorý je na zásielke, doručovanej poštou účastníkovi dohody, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

* 1. Objednávateľ a poskytovateľ sa zaväzujú bezodkladne písomne oznámiť druhému účastníkovi akúkoľvek zmenu svojich kontaktných údajov uvedených v rámcovej dohode vrátane jej príloh pre budúce doručovanie. Zmena kontaktných údajov bude účinná nasledujúci deň po doručení oznámenia druhej zmluvnej strane s výnimkou uvedenou v bode 7.13. rámcovej dohody.
  2. Pokiaľ v tejto rámcovej dohode nie je dohodnuté inak, doručením písomností sa rozumie prijatie zásielky účastníkovi dohody, ktorému bola adresovaná.
  3. Fikcia doručenia sa neuplatní pri doručovaní oznámenia o odstúpení od rámcovej dohody alebo v prípade jej vypovedania.

# Záverečné ustanovenia

* 1. Poskytovateľ je povinný bez zbytočného odkladu oznámiť objednávateľovi všetky zmeny týkajúce sa jeho identifikačných údajov, prípadne iných skutočností, ktoré môžu mať vplyv na súčinnosť medzi stranami dohody.
  2. Objednávateľ je povinný bez zbytočného odkladu oznámiť poskytovateľovi všetky zmeny týkajúce sa jeho identifikačných údajov, prípadne iných skutočností, ktoré môžu mať vplyv na súčinnosť medzi stranami dohody.
  3. Poskytovateľ je povinný strpieť výkon kontroly/auditu/overovania súvisiaci so službami oprávnenými osobami a poskytnúť im všetku potrebnú súčinnosť. Na uvedené účely je poskytovateľ povinný archivovať dokumentáciu minimálne do 31.12. 2028. Oprávnenými osobami sú najmä:
     1. zástupcovia objednávateľa a ním poverené osoby,
     2. zástupcovia príslušného riadiaceho orgánu prípadne sprostredkovateľského orgánu, respektíve iných relevantných orgánov a ním poverené osoby,
     3. Najvyšší kontrolný úrad SR, certifikačný orgán a ním poverené osoby,
     4. orgán auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu,
     5. splnomocnení zástupcovia Európskej komisie a Európskeho dvora audítorov,
     6. orgán zabezpečujúci ochranu finančných záujmov EÚ,
     7. osoby prizvané alebo poverené orgánmi/subjektami uvedenými v bode 14.3.1. až 14.3.6. v súlade s príslušnými právnymi predpismi SR a/alebo EÚ.
  4. Táto rámcová dohoda je povinne zverejňovanou zmluvou podľa ustanovení § 5a zákona č. 211/2000 Z. z. o slobodnom prístupe k informáciám v spojení s ustanoveniami § 47a Občianskeho zákonníka. Rámcová dohoda nadobúda platnosť dňom jej podpisu všetkými účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Objednávateľ a poskytovateľ súhlasia so zverejnením celého obsahu tejto rámcovej dohody vrátane jej príloh a prípadných dodatkov v Centrálnom registri zmlúv.
  5. Všetky prílohy tejto rámcovej dohody tvoria jej neoddeliteľnú súčasť.
  6. Túto rámcovú dohodu je možné meniť alebo dopĺňať iba písomnými dodatkami, ktoré sa po podpísaní všetkými účastníkmi dohody stávajú jej neoddeliteľnou súčasťou, ak v tejto rámcovej dohode nie je uvedené inak; dodatky musia byť uzatvorené v súlade so zákonom o verejnom obstarávaní.
  7. V prípade, že akékoľvek ustanovenie tejto rámcovej dohody je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení rámcovej dohody, pokiaľ to nevylučuje v zmysle príslušných právnych predpisov samotná povaha takého ustanovenia. Účastníci dohody sa zaväzujú bez zbytočného odkladu po tom, ako zistia, že niektoré z ustanovení tejto rámcovej dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli účastníkov dohody v čase uzatvorenia tejto rámcovej dohody.
  8. V prípade, že informácie poskytované pri plnení podľa tejto rámcovej dohody budú predmetom ochrany osobných údajov, budú účastníci dohody povinní postupovať v zmysle príslušných ustanovení č. 18/2018 Z. z. Z. z. o ochrane osobných údajov a o zmene a doplnení niektorých zákonov a Nariadením Európskeho parlamentu a rady EÚ č. 2016/679 o ochrane fyzických osôb pri spracúvané osobných údajov a o voľnom pohybe takýchto údajov .
  9. Právne vzťahy, výslovne touto rámcovou dohodou neupravené, sa riadia príslušnými ustanoveniami zákona o verejnom obstarávaní, Obchodného zákonníka a všeobecne záväznými platnými právnymi predpismi Slovenskej republiky.
  10. Objednávateľ a poskytovateľ sa zaväzujú, že všetky spory vyplývajúce z tejto rámcovej dohody budú riešiť rokovaním o možnej dohode. Prípadne spory, o ktorých sa účastníci dohody nedohodli, budú riešené podľa slovenského právneho poriadku.
  11. Účastníci tejto rámcovej dohody nie sú oprávnení na prevod svojich práv a povinností, ktoré z nej vyplývajú na tretiu osobu bez predchádzajúceho písomného súhlasu druhého účastníka rámcovej dohody.
  12. Táto rámcová dohoda sa vyhotovuje v *....doplní sa v závislosti od počtu poskytovateľov* vyhotoveniach, z ktorých každé má platnosť originálu. Po jej podpísaní objednávateľ dostane tri vyhotovenia a každý poskytovateľ jedno vyhotovenie.
  13. Účastníci dohody vyhlasujú, že ustanoveniam tejto rámcovej dohody porozumeli čo do obsahu i rozsahu, rámcová dohoda vyjadruje ich slobodnú vôľu, na znak čoho k nej pripájajú svoje podpisy.

Neoddeliteľnými prílohami tejto rámcovej dohody sú:

* Príloha č. 1 Kontaktné údaje objednávateľa a zoznam osôb poverených na vecné konanie v rozsahu tejto rámcovej dohody za objednávateľa a ich kontaktné údaje (tel. číslo, e-mailová adresa).
* Príloha č. 2 Zoznam osôb poverených na vecné konanie v rozsahu tejto dohody za poskytovateľov a ich kontaktné údaje na nepretržité asistenčné služby (tel. číslo, mobilné tel. číslo, e-mailová adresa)
* Príloha č. 3 Zoznam subdodávateľov.

V Bratislave dňa ............................. V Bratislave dňa ...................................

Za objednávateľa: Za poskytovateľa č.1:

.............................................. ......................................................

xxxxxxxxxxxxxx

generálna tajomníčka služobného úradu

Za poskytovateľa č. n

..............................................

**Príloha č. 1** Kontaktné údaje objednávateľa a zoznam osôb poverených na vecné konanie v rozsahu tejto rámcovej dohody za objednávateľa a ich kontaktné údaje (tel. číslo., e-mailová adresa).

Poznámka:

Nižšie uvedené údaje budú doplnené za každého verejného obstarávateľa podľa bodu 1 súťažných podkladov až pred podpisom rámcových dohôd z dôvodu, že každý z verejných obstarávateľov bude mať iný e-mailový kontakt, tel. číslo ako aj poverené osoby a ich počet.

Osoby poverené na vecné konanie v rozsahu rámcovej dohody:

E-mail:

E-mailové konto je spravované viacerými poverenými zamestnancami ministerstva, ktorí budú komunikovať s dodávateľmi služieb leteckej prepravy.

Poverená osoba č. 1:

Telefón:

E-mail:

Poverená osoba č. 2:

Telefón:

E-mail:

Poverená osoba č. 3:

Telefón:

E-mail:

**Príloha č. 2** Zoznam osôb poverených na vecné konanie v rozsahu tejto dohody za poskytovateľov a ich kontaktné údaje na nepretržité asistenčné služby (tel. číslo., mobilné tel. číslo, fax. číslo, e-mailová adresa)

**Poskytovateľ č. 1**

**Poskytovateľ č. 2**

**Poskytovateľ č. n**

**Príloha č. 3 – Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Rozsah subdodávky** |
| 1. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

1. Zabezpečením non-stop kontaktnej telefónnej linky dostupnej 24 hodín denne, 7 dní v týždni. [↑](#footnote-ref-1)
2. Napríklad predcestovná, technická, administratívna asistencia: prebookovanie cestujúceho (zmena času/dátumu letu), zaobstaranie náhradnej letenky v prípade, že osoba poverená objednávateľom nemohla nastúpiť na pôvodne objednaný let z dôvodov na strane objednávateľa alebo poskytovateľa, príp. leteckého prepravcu a ostatné služby v zmysle tejto rámcovej dohody. [↑](#footnote-ref-2)